Ihmiset etsivät rakkautta.
He etsivät sitä epätoivoisesti.
Meidän on osoitettava heille Jeesuksen rakkautta.
Sitä on todellinen herätys.
He tarvitsevat vain ikuista rakkautta.
Nouskaa ja osoittakaa heille rakkautta.
Yliluonnollista rakkautta.
PATRICIA KING - Ikuinen rakkaus
Tervetuloa ohjelman pariin. Tänään vieraanani on Randy Clark.
Ihailen työtäsi hyvin paljon.
Otat vastaan ihmeitä Herralta ja rakennat hänen valtakuntaansa.
Sadonkorjuu on alkanut, ja paljon ihmisiä pelastuu ympäri maailmaa.
Taivas tulee maan päälle.
Jumalan voima ilmestyy ennennäkemättömällä tavalla.
Sinä saat todistaa voiman ilmenemistä, -
koska kokouksissasi parantuu joskus 500 ihmistä kerralla.
Se on mahtavaa.
Tämä on historian parasta aikaa.
Tänään haluamme puhua metallin liukenemisesta.
Jumala tekee ihmeitä.
Mikään ei ole hänelle mahdotonta.
Joskus leikkauksen yhteydessä joudutaan käyttämään metalliosia, -
joiden avulla ruumiinosat pysyvät kasassa.
Sinä olet nähnyt Jumalan liuottavan metallia.
Olemme nähneet lähes tusinan verran ihmeitä, -
joissa metalli katoaa.
Emme ole voineet saada niistä todisteita, -
koska emme ole saaneet ihmisten osoitteita.
Emme ole pystyneet saamaan käsiimme todisteita.
Syyskuun 2009 jälkeen olemme saaneet yli 900 todistusta siitä, -
että ihmiset pystyvät tekemään jotain, -
mikä aikaisemmin oli mahdotonta.
Heidän liikuntakykynsä on parantunut huomattavasti, -
ja krooninen kipu on joko vähentynyt tai hävinnyt kokonaan.
Tein tämän tutkimuksen väitöskirjaani varten vuonna 2012.
Väitöstilaisuus oli vuonna 2013.
Jos selkäleikkaus on epäonnistunut, -
ja asteikolla nollasta kymmeneen nolla on kivuton tila -
ja kymmenen hyvin kivulias, -
lääketiede pystyy poistamaan kipua korkeintaan kahden asteen verran.
Meidän tutkimuksessamme kipu väheni jopa 10 asteen verran.
Se tapahtui rukouksen avulla.
Nyt näytämme katsojille videotodistuksen.
Katsoin sen äsken, ja se oli todella voimallinen katselukokemus.
Tytöllä oli suussaan ruuvi. Hän kertoo siitä videolla.
Nyt näette, mitä hänelle tapahtui.
Teidän on pakko kuulla tämä.
Ette usko korvianne.
Syyskuussa putosin hevosen selästä, ja vasen puoli kasvoistani murtui.
Siihen laitettiin neljä levyä.
Yksi ruuvi jäi törröttämään ulos ikenestäni.
Olen tuntenut sen kielelläni lokakuusta asti.
Sen aiheuttama kipu on muistuttanut minua murtumistani.
Olen ollut neljässä leikkauksessa kahden vuoden sisällä.
Ruuvin leikkaamista suunniteltiin, mutta tänään se tipahti suustani.
Kerron vielä yhden asian.
Luulimme, että metalli-ihmeiden puolesta rukoiltiin jo eilen.
En päässyt juuri siihen kokoukseen, koska olin myöhään töissä.
Tänään pääsin tulemaan, ja sitä rukoiltiinkin juuri tänään.
Tämä on merkki siitä, että metalli-ihmeet jatkuvat.
Ps. 16:11 "Ylenpalttisesti on iloa sinun kasvojesi edessä."
Videosta välittyi se ilo, jota tyttö tunsi ihmeen jälkeen.
Hän tuli luokseni ruuvi kädessään äitinsä saattamana.
Heidän ilonsa paljasti, että jotain on tapahtunut.
Sitten näin sen ruuvin.
Voitko kuvitella sen tunteen, -
kun Jumala irrottaa ruuvin suusta?
Varmasti tuntuu ihmeelliseltä katsella sitä ruuvia.
Se varmasti kasvattaa kaikkien läsnäolijoiden uskoa.
Pidin sitä merkkinä metalli-ihmeiden lisääntymisestä.
Eräs mies, jolla oli 17 ruuvia käsivarressaan, -
alkoi heiluttaa käsivarttaan vapaasti.
48 prosenttia ihmisistä, joilla oli metalliosia, parantui.
Se oli sinä vuonna korkein parantumisprosentti.
Elokuussa 2013 pidimme Orlandossa kokouksen.
Sinne tuli tuhansia ihmisiä, ja 66 prosenttia niistä, -
joilla oli kipua aiheuttavia metalliosia kehossaan, parani.
Nämä ihmeet lisääntyvät.
Tutkimustasi lukiessani yllätyin siitä, -
miten moni amerikkalainen oli kokenut Jumalan ihmeitä.
Se on hienoa.
Minä yllätyin siitä, ettei USA ole paljoa Brasiliaa jäljessä.
Olimme jäljessä vain yhden prosenttiyksikön verran.
Ihmiset pääsevät kivuistaan.
Kertoisitko seuraavasta videosta?
Tämä on lempiesimerkkini.
Videon mies oli lähtemäisillään kokouksesta kipujen takia.
Hän joutui käyttämään vahvoja kipulääkkeitä.
Kun hän oli lähtemäisillään, -
sanoin, että Jumala haluaa parantaa ihmisten metalliosia.
Sitten hän antoi todistuksensa.
Katsomme tuon videon nyt heti.
Julistan parantumista jokaiselle, jolla on metallia kehossaan.
Neljä ruuvia ja kaksi metallitankoa.
Hän käyttää vahvoja lääkkeitä krooniseen kipuun.
Hänen oli vaikea pysyä kokouksessa kivun takia.
Sitten rukoilimme niiden puolesta, joiden kehossa on metallia.
Silloin hänen kipunsa hävisi.
Tarvitsetko parantumisihmettä?
Randy Clarkin kirja "Opas parantumiseen" kertoo, -
miten voit parantua Jumalan avulla.
Tilaa kirja 12 dollarin erikoishintaan.
Soita ruudussa näkyvään numeroon tai tilaa internetin kautta -
osoitteessa patriciaking.com.
Kuinka voit auttaa?
Tukijoidemme avulla lähetämme apujoukkoja -
rikkinäisten ja toivottomien luo kaupunkiemme kaduille.
Tuomme valoa pimeyteen.
Liity tukijoukkoihimme osoitteessa patriciaking.com.
Eikö olekin jännittävää?
Jouduin kerran kolariin ja halvaannuin.
Selkärankani vahingoittui, mutta parannuin siitä.
Neljä vuotta sitten minulla oli kaksi hermopinnettä.
Jouduin ottamaan lääkkeitä ja käymään fysioterapiassa.
Jouduin käyttämään kyynärsauvoja.
Kun kaksi ihmistä rukoili puolestani, parannuin.
Tiedän, mitä selkäkipu on.
Olin kerran kokouksessasi.
Mikähän se oli... -Profeettojen ääni -kokous.
Tulit kokouksiin, vaikka kärsit kovista kivuista.
Etsit Jumalaa sinnikkäästi, vaikka et vielä ollut parantunut.
Jouduit syömään vahvoja lääkkeitä.
Parantumisesi ei tapahtunut hetkessä.
Se vei jonkin aikaa.
Se vei 90 päivää. Yhtenä aamuna en tarvinnutkaan kyynärsauvoja.
Sanoin vaimolleni, että olen parantunut.
Samana päivänä sain sähköpostin ystävältä, -
joka oli nähnyt näyssä luurankoni ja hermostoni.
Herra oli kertonut hänelle, miten hänen tulisi rukoilla puolestani.
Ystäväni rukoili ongelmakohtieni puolesta näyssä.
Seuraavana aamuna olin terve.
Näin sähköpostin vasta parantumisen jälkeen.
Soitin hänelle ja sanoin, että Jumala oli tehnyt ihmeen.
Tuota videota katsellessani joudun ihmettelemään.
Miten mies pystyi taivuttamaan selkäänsä niin?
Tämä on ainoa asia, jonka puolesta voin rukoilla vain uskon varassa, -
ilman tiedon sanoja.
Olen saanut uskon siihen.
Johtuu varmaan myötätunnosta.
Myötätuntoa löytyy.
Muistan, miltä näytit kivuissasi.
Tiedän, että olet todella kokenut nämä kiputilat.
Jumala paransi sinut ihmeellisesti.
Olin iloinen siitä, ettei kyseinen kokous ollut osa parantumiskoulua.
Se oli profeetallinen kokous.
Pari viikkoa myöhemmin pidettiin parantumiskoulu.
Britit tulivat kuvaamaan kokouksiamme.
Minä söin kipulääkkeitä ja liikuin kyynärsauvojeni varassa.
Yritin väistellä lattialle kaatuneita ihmisiä.
En ymmärtänyt kaikkea, mutta en halunnut luovuttaa.
Lopulta Jumala paransi minut.
Kun Jumala tekee elämässämme jotain noin kaunista, -
ja tiedämme, millaista on olla pimeydessä, -
Jumalan voiman kokeminen vahvistaa uskoa.
Kerroit käyttäneesi lääkkeitä ja käyneesi lääkärillä.
Monet kristityt ajattelevat, että jos he uskovat Jeesukseen, -
heidän ei tarvitse syödä lääkkeitä.
1850-luvulta lähtien on opetettu, että uskova ei ota lääkkeitä.
Helluntailiikkeen perustajat omaksuivat tämän ajatuksen.
Baptistit, presbyteerit ja hollantilaiset uudistajat -
kehittivät palvelumuodon sairaiden puolesta rukoilemisesta.
Näin protestanttinen kirkko löysi parantumisihmeet.
Jonkin aikaa kuitenkin opetettiin, -
että usko ja lääketiede sulkivat toisensa pois.
Minä en usko siihen.
Seuraan kirkkoisä Gregorios Nazianzilaista.
Hän oli lääkäri, samoin hänen veljensä.
Hän uskoi, että lääketiede ja parantumisihmeet kuuluvat yhteen, -
koska joskus sairauden taustalla on hengellinen ongelma.
Kiitän Jumalaa lääkäreistä ja sairaanhoitajista.
Mielestäni lääkärissä käyminen tai lääkkeiden syöminen -
ei ole osoitus heikosta uskosta.
Kun tietää, mikä sairaus on kyseessä, on helpompi uskoa.
Jos ei tiedä sairauden nimeä, ei voi rukoilla täsmällisesti.
Miehelleni ilmaantui oireita, emmekä tienneet, mikä oli syynä.
Kun rukoilin, aloin aavistella jotain.
Lopulta sain hänet menemään lääkäriin.
Uutiset eivät olleet hyviä, mutta niistä oli hyvä olla tietoinen.
Sitä ennen oireet pelottivat meitä.
Jouduimme arvailemaan, mistä ne johtuivat.
Kun tiesimme oireiden syyn, pystyimme taistelemaan tehokkaasti.
Kaikki yhdessä toimii parhaaksemme.
Teemme yhteistyötä Jumalan kanssa, ja hän haluaa parantaa.
Hän on kuitenkin antanut lääkäreille ymmärrystä.
Tiedemiehet saavat tietoa Herralta, -
vaikka he eivät tuntisi Jumalaa.
On helpompaa uskoa parantumiseen, -
kun kipu on saatu aisoihin.
Kun tiedämme sairauden, voimme puhua sille.
Diagnoosi kertoo meille, minkä asian puolesta tulee rukoilla, -
jotta ihme tapahtuisi.
Näen hengessäni naisen, jolla on krooninen sairaus.
Olet käynyt monilla lääkäreillä, ja syöt lääkkeitä.
Olet riippuvainen lääkkeistäsi.
Jumalan voima on ylläsi.
Hänen myötätuntonsa on ylläsi.
Krooninen sairautesi murskaantuu juuri nyt.
Alat tuntea olosi kevyemmäksi.
Jeesuksen nimessä murramme lääkeriippuvuutesi.
Koen, että kehosi kehittää oireita, -
koska se on riippuvainen lääkkeistä.
Murran Jeesuksen nimessä tämän kierteen voiman.
Haluatko rukoilla niiden ihmisten puolesta, jotka uskovat ihmeisiin?
Palaan metalliin liittyviin ihmeisiin, -
koska uskon niihin.
Rukoilen kaikkien niiden puolesta, joiden kehossa on metalliosia -
ja joilla on niistä johtuvaa kipua tai liikerajoitteita.
Syyskuun 2009 jälkeen olen nähnyt 900 tällaista ihmettä.
Ottakaa vastaan tämä rukous.
Kun rukoilen, tehkää jotain, mitä ette voineet aiemmin tehdä.
Viisi teistä on jo parantunut.
Yrittäkää tehdä jotain, mitä ette ole voineet tehdä.
Silloin olette parantuneet pelkän todistuksen voimasta.
Uskon, että ainakin viisi on jo parantunut.
Isä, Jeesuksen nimessä käsken kipua lähtemään.
Herra, en edes tiedä tarkkaan, mitä sanoja käyttäisin.
Rukoilen samalla tavalla, kuin olen aina rukoillut.
Isä, kiitos siitä, mitä teet.
Kiitos parantumisesta ja siitä, että vaikken osaa rukoilla -
juuri metalliosiin liittyvien ongelmien puolesta, -
sinun voimasi alkaa tehdä työtä katsojien kehoissa.
Jeesuksen nimessä joku voi nyt parantua metalliverkosta, -
joka oli laitettu leikkauksessa.
Se sijaitsee vatsan alaosassa ja aiheuttaa sinulle kipua, -
kun kyykistyt.
Jumala, kiitos siitä, että kun katsojat yrittävät liikkua, -
heidän liikeratansa vapautuvat ja kipu häviää.
Heidän ei tarvitse enää käyttää kipulääkkeitä.
Jeesuksen nimessä, aamen.
Kuinka voit auttaa?
Tukijoidemme avulla lähetämme apujoukkoja -
rikkinäisten ja toivottomien luo kaupunkiemme kaduille.
Tuomme valoa pimeyteen.
Voit olla mukana työssämme.
Liity tukijoukkoihimme osoitteessa patriciaking.com.
Tarvitsetko parantumisihmettä?
Randy Clarkin kirja "Opas parantumiseen" kertoo, -
miten voit parantua Jumalan avulla.
Tilaa kirja 12 dollarin erikoishintaan.
Soita ruudussa näkyvään numeroon tai tilaa internetin kautta -
osoitteessa patriciaking.com.
Raamatun mukaan me kaikki voimme panna kättemme sairaiden päälle, -
ja he parantuvat.
Kaikki eivät kuitenkaan tiedä, miten pääsisi alkuun.
Joissakin seurakunnissa opetetaan, -
ettei parantumisia enää tapahdu.
Se voi hämmentää ihmisiä.
Kuinka tällaiset ihmiset voisivat päästä alkuun?
Kirja, jonka kirjoitit Bill Johnsonin kanssa, -
on hyvä lukea.
Mitä muita neuvoja antaisit?
Sanoisin, että kannattaa vain aloittaa.
Alkuun pääsee aloittamalla.
Koulutusoppaamme on käännetty 14 kielelle.
Siinä opetetaan, miten eri asioiden puolesta voi rukoilla.
Sieltä löytyy paljon asioita, joista en ehdi tässä puhua.
Jos jonkun oma pastori ei usko parantumisihmeisiin, -
hän voi alkaa rukoilla ihmisten puolesta seurakunnan ulkopuolella.
Kirjassani kerron, että on olemassa uskovia ei-uskovia -
ja ei-uskovia uskovia.
On myös olemassa se mahdollisuus, -
että asiat alkavat kehittyä nopeasti, kunhan pääsee alkuun.
Toisinaan läpimurto tulee vasta harjoittelun myötä.
Kirjani ja koulutusoppaani ovat hyviä tapoja aloittaa.
Järjestin koulutuksen nimeltä "Kristillinen parantumiskoulutus".
Siitä löytyy tietoa osoitteesta healingcertification.com.
Koulutussuuntia ovat fyysinen ja sisäinen parantuminen -
ja vapautuminen.
Ensimmäisessa koulutussuunnassa on todistuksia minulta itseltäni, -
Heidi Bakeriltä, Bill Johnsonilta ja muilta uskovilta, -
jotka kertovat, kuinka he pääsivät alkuun -
ja saivat läpimurtoja.
He kertovat myös suurimmista näkemistään ihmeistä.
15 kuukauden aikana kurssin on käynyt läpi 1500 ihmistä.
Se olisi hyvä tapa aloittaa.
Koko kurssi on internetissä.
Kouluttajamme on mukana auttamassa kurssilaisia.
Kurssilla on osanottajia kaikenlaisista taustoista -
ympäri maailmaa.
Kuulostaa todella hienolta.
Kerran juttelin Heidi Bakerin kanssa.
Se oli ehkä kolmas vuosi hänen uudistumisensa jälkeen.
Hän oli tietenkin jo parantanut sairaita.
Kun hän menee kylään, kaikki kuurot parantuvat.
Kysyin häneltä, oliko hän herättänyt ketään kuolleista.
Hän sanoi tavoittelevansa sitä.
Hänen salaisuutensa on siinä, että hän vain alkaa tehdä.
Joskus he rukoilevat tuntikausia kuolleiden vauvojen puolesta.
Joskus rukous jatkuu jopa päivän.
Pari vuotta myöhemmin kysyin häneltä saman kysymyksen.
Silloin hän oli herättänyt 11 ihmistä kuolleista, -
ja nyt todistuksia on lukemattomia.
Sinnikkyys auttaa eteenpäin.
Aikamme on lopuillaan, -
mutta haluan vielä muistuttaa sinua siitä, -
että Jumala rakastaa sinua ikuisella rakkaudella.
Hän on sitoutunut parantamaan sinut.
Voit katsoa kanavaamme osoitteessa xpmedia.com.
Suomennos: Hanna Tischer